Likumprojekts

**Par nekustamā īpašuma "Dzeņi" Piedrujas pagastā, Krāslavas novadā, daļas atsavināšanu sabiedrības vajadzībām – pierobežas ceļa pie Pāternieku robežkontroles punkta zemes nodalījuma joslai**

**1. pants.** (1)Atsavināt sabiedrības vajadzībām – pierobežas ceļa pie Pāternieku robežkontroles punkta zemes nodalījuma joslas uzturēšanai –nekustamā īpašuma "Dzeņi" Piedrujas pagastā, Krāslavas novadā (kadastra Nr. 6084 005 0041, reģistrēts Daugavpils tiesas Piedrujas pagasta zemesgrāmatas nodalījumā Nr. 100000087130), daļu – zemes gabala (kadastra apzīmējums 6084 005 0041) daļu 0,2465 hektāru platībā.

(2) Šā panta pirmajā daļā minētā zemes gabala atsavināmās daļas robežas attēlotas Nekustamā īpašuma valsts kadastra informācijas sistēmā reģistrētajā zemes gabala (kadastra apzīmējums 6084 005 0176) zemes robežu plānā.

**2. pants.** Šā likuma 1. panta pirmajā daļā minētā nekustamā īpašuma sastāvā esošā zemes gabala daļa atsavināma Sabiedrības vajadzībām nepieciešamā nekustamā īpašuma atsavināšanas likumā noteiktajā kārtībā.

**3. pants.** Iekšlietu ministrija šā likuma 1. panta pirmajā daļā minētā nekustamā īpašuma sastāvā esošo zemes gabala daļu normatīvajos aktos noteiktajā kārtībā ieraksta zemesgrāmatā uz valsts vārda Iekšlietu ministrijas personā.

Likums stājas spēkā nākamajā dienā pēc tā izsludināšanas.

Iekšlietu ministra vietā –

ekonomikas ministrs

R. Nemiro